ياسر رزق

ياسر رزق (1965 - 2022) كاتب صحفى مصرى ورئيس مجلس اداره مؤسسه اخبار اليوم.

 حياته 
اتولد ياسر رزق فى محافظة الاسماعيليه سنة 1965, و اتخرج فى كلية الاعلام جامعة القاهره سنة 1986, بدا ياسر رزق عمله الصحفى فى مؤسسة اخبار اليوم لمدة 30 سنه, لما كان طالب فى السنه الاولى بكلية الاعلام اللى اتخرج منها سنة 1986, فتنقل بين اقسام متعدده لجورنال «الاخبار», قبل ما يشتغل محرر عسكرى, بعدها مندوب للصحيفه فى رياسه الجمهوريه لغاية 2005 لما اتولى و لاول مره, منصب رئيس تحرير مجلة الاذاعه و التليفزيون الحكوميه.

بعد 6 سنين قضاها فى ادارة شؤون المجله الصادره عن «ماسبيرو», رجع «رزق» لمؤسسه اخبار اليوم مره تانيه, لكن كرئيس لتحرير صحيفتها اليوميه الاخبار, فى 18 يناير 2011, قبل اسبوع من بداية ثوره «25 يناير», و استمر فى قيادة العمل بيها بنجاح تمكن من رفع توزيعها.

نقل بعدها ياسر رزق للصحافه الخاصه و المستقله, بعد اختياره من مجلس امناء مؤسسه «المصرى اليوم» فى 22 اغسطس 2012, رئيس لتحرير صحيفتها اليوميه, ليستمر على مقعد رئاسه تحريرها لمدة سنه و 3 شهور, لاكن رجع «رزق», رئيس لمجلس اداره «اخبار اليوم».

 اعماله 
كتاب (سنين  الخماسين.. بين يناير الغضب ويونيه الخلاص) و اللى بيتضمن رصد دقيق و موضوعى لاحداث فتره هيا الاصعب فى تاريخ مصر الحديث, من بداية ثوره 25 يناير 2011 و لحد ثوره 30 يونيه 2013.

 وفاته 
ياسر رزق اتوفى يوم 26 يناير سنة 2022 بسبب ازمه قلبيه.

 مصادر 

تصنيف:مواليد 1965
تصنيف:وفيات 2022
تصنيف:كتاب مصريين
تصنيف:صحفيين مصريين
تصنيف:كاتب
تصنيف:متعلمين فى جامعة القاهره